นวดไทยแผนโบราณ ธุรกิจที่กำลังได้รับความนิยมจากชาวต่างชาติอย่างมาก
ในช่วงไม่กี่ปีมานี้ นวดไทยแผนโบราณกลายเป็นอีกธุรกิจอีกประเภทหนึ่งของคนไทยที่ได้รับความนิยมจากชาวต่างชาติมากขึ้น ประกอบกับการสนับสนุนของ
เมื่อเร็วๆ นี้ คุณทรงพจน์ สุภาผล ได้พูดคุยกับผู้ประกอบการธุรกิจร้านนวดไทยแห่งหนึ่งในย่านไทยทาวน์เกี่ยวกับสถานการณ์ธุรกิจนวดไทยในอเมริกา ณ ปัจจุบันรวมทั้งสอบถามพนักงานหรือหมอนวด ถึงรายได้และความเป็นอยู่จากการทำอาชีพนี้และนำมาเสนอคุณผู้ฟังต่อไป หากเดินไปตามถนน Hollywood Blvd. ในย่านไทยทาวน์ นอกจากจะพบเห็นร้านอาหารไทย ร้านขายของชำ และร้านวีดีโอจากเมืองไทยมากมายหลายร้านแล้ว ร้านนวดแผนโบราณของคนไทยก็เป็นอีกธุรกิจหนึ่ง ที่ได้รับความนิยมในช่วงหลายปีที่ผ่านมาเช่นกันอย่างไรก็ตาม คุณวรนุช ประกอบ เจ้าของร้านนวด นุช ไทย มาสสาจ ในย่านไทยทาวน์เล่าให้วีโอเอภาคภาษาไทยฟังถึงการลงทุนในธุรกิจนวดไทยแผนโบราณในนครลอสแอนเจนลีสว่า จริงๆแล้วไม่ใช่เรื่องง่ายดังที่หลายคนคิด และในช่วงภาวะเศรษฐกิจสหรัฐถดถอยเช่นนี้คุณวรนุชบอกว่า ธุรกิจร้านนวดไทยก็ได้รับผลกระทบเช่นกัน พร้อมทั้งมีคำแนะนำสำหรับคนที่ต้องการเข้ามาลงทุนในธุรกิจนี้ ในขณะเดียวกันวีโอเอภาคภาษาไทยมีโอกาสพูดคุยกับคนไทย ที่มาทำงานเป็นหมอนวดแผนโบราณในอเมริกา คุณลินดาเจริญชัย ถึงสาเหตุที่เธอเข้ามาทำงานในสาขาอาชีพนี้ และนั่นก็คือมุมมองความคิดของคนไทยในอเมริกาที่อยู่ในธุรกิจนวดไทยแผนโบราณซึ่งถือเป็นมรดกอย่างหนึ่งของบรรพบุรุษที่สืบทอดมาถึงลูกหลานไทยในปัจจุบัน รับฟังบันทึกสัมภาษณ์จากคุณทรงพจน์สุภาผล